title: A Tanács (EU) 2016/2355 határozata (2016. december 12.) az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott, kereskedelmi formációban ülésező Társulási Bizottságban a választott bírák jegyzékének összeállításával kapcsolatban az Európai Unió által képviselendő álláspontról

text:
               21.12.2016

               HU

               Az Európai Unió Hivatalos Lapja

               L 348/56

         A TANÁCS (EU) 2016/2355 HATÁROZATA
   (2016. december 12.)
   az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott, kereskedelmi formációban ülésező Társulási Bizottságban a választott bírák jegyzékének összeállításával kapcsolatban az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (1) (a továbbiakban: a megállapodás) 2016. július 1-jén hatályba lépett.

               (2)

               A megállapodás 404. cikkének (1) bekezdésével összhangban a megállapodás 438. cikkének (4) bekezdésében meghatározott kereskedelmi formációban ülésező Társulási Bizottság feladata, hogy legkésőbb a megállapodás hatálybalépésétől számított hat hónappal összeállítja azon személyek 15 fős névjegyzékét, akik a vitarendezési eljárásokban választott bíróként részt vehetnek.

               (3)

               Megvitatásra került a felek között a választott bírák jegyzékének tervezete, amely tartalmazza azon személyek nevét, akik a vitarendezési eljárásokban választott bíróként részt vehetnek. A megállapodás 404. cikkének (1) bekezdésével összhangban az említett névjegyzéktervezetében öt, az Unió által javasolt jelölt, és öt, a Moldovai Köztársaság által javasolt jelölt szerepel, továbbá öt, harmadik országokból származó jelelölt került fel, akik a választott bírói testület elnökének szerepét tölthetik be.

               (4)

               Helyénvaló meghatározni a kereskedelmi formációban ülésező Társulási Bizottságban a vitarendezési eljárások során választott bírói tisztséget betöltő személyek névjegyzékével kapcsolatban az Unió által képviselendő álláspontot,

         ELFOGADTA EZT A HATÁROZATOT:
   1. cikk
   A kereskedelmi formációban ülésező Társulási Bizottságban a vitarendezési eljárások során választott bíróként szolgáló személyek névjegyzékének elfogadásával kapcsolatban az Unió által képviselendő álláspontnak az említett bizottság e határozathoz csatolt határozattervezetén kell alapulnia.
   A kereskedelmi formációban ülésező Társulási Bizottságban az Uniót képviselő személyek a Tanács további határozata nélkül elfogadhatják a határozattervezet kisebb technikai kiigazításait.
   2. cikk
   A kereskedelmi formációban ülésező Társulási Bizottság határozatát annak elfogadását követően ki kell hirdetni az Európai Unió Hivatalos Lapjában.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. december 12-én.

            a Tanács részéről

            az elnök

         G. MATEČNÁ

      (1)  HL L 260., 2014.8.30., 4. o.

      TERVEZET
      A KERESKEDELMI FORMÁCIÓBAN ÜLÉSEZŐ EU–MOLDOVAI KÖZTÁRSASÁG TÁRSULÁSI BIZOTTSÁG …/2016. SZ. HATÁROZATA
      (…)
      az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 404. cikkének (1) bekezdése szerinti választott bírói névjegyzék létrehozásáról
      A KERESKEDELMI FORMÁCIÓBAN ÜLÉSEZŐ TÁRSULÁSI BIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra és különösen annak 404. cikke (1) bekezdésére,
      mivel:

                  (1)

                  Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás (1) (a továbbiakban: a megállapodás) 2016. július 1-jén hatályba lépett.

                  (2)

                  A megállapodás 404. cikkének (1) bekezdésével összhangban a megállapodás 438. cikkének (4) bekezdésében meghatározott kereskedelmi formációban ülésező Társulási Bizottság feladata, hogy legkésőbb a megállapodás hatálybalépésétől számított hat hónappal összeállítja azon személyek 15 fős névjegyzékét, akik a vitarendezési eljárásokban választott bíróként részt vehetnek,

            ELFOGADTA EZT A HATÁROZATOT:
      1. cikk
      Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás 404. cikkének (1) bekezdése alkalmazásában a vitarendezési eljárásokban választott bíróként tisztséget betöltő személyek névjegyzékét e határozat melléklete tartalmazza.
      2. cikk
      Ez a határozat az elfogadásának napján lép hatályba.

         Kelt …,

               a kereskedelmi formációban ülésező Társulási Bizottság részéről

               az elnök

         (1)  HL L 260., 2014.8.30., 4. o.

         MELLÉKLET
         A MEGÁLLAPODÁS 404. CIKKE (1) BEKEZDÉSÉBEN EMLÍTETT VÁLASZTOTT BÍRÓK NÉVJEGYZÉKE
         A Moldovai Köztársaság által javasolt választott bírók

                     1.

                     Mihail BURUIANĂ

                     2.

                     Procop BURUIANĂ

                     3.

                     Octavian CAZAC

                     4.

                     Lilia GRIBINCEA

                     5.

                     Viorel RUSU

               Az Európai Unió által javasolt választott bírók

                     1.

                     Jacques BOURGEOIS

                     2.

                     Claus–Dieter EHLERMANN

                     3.

                     Pieter Jan KUIJPER

                     4.

                     Giorgio SACERDOTI

                     5.

                     Ramon TORRENT

               Elnökök

                     1.

                     Leora BLUMBERG (Dél-Afrika)

                     2.

                     William DAVEY (Egyesült Államok)

                     3.

                     Merit JANOW (Egyesült Államok)

                     4.

                     Helge SELAND (Norvégia)

                     5.

                     David UNTERHALTER (Dél-Afrika)


title: 2006/426/EK: A Tanács határozata ( 2006. április 27. ) az Európai Közösség, valamint Bosznia és Hercegovina közötti, a légi közlekedési szolgáltatások egyes kérdéseiről szóló megállapodás aláírásáról és ideiglenes alkalmazásáról

text:
               22.6.2006

               HU

               Az Európai Unió Hivatalos Lapja

               L 169/47

         A TANÁCS HATÁROZATA
   (2006. április 27.)
   az Európai Közösség, valamint Bosznia és Hercegovina közötti, a légi közlekedési szolgáltatások egyes kérdéseiről szóló megállapodás aláírásáról és ideiglenes alkalmazásáról
   (2006/426/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 80. cikke (2) bekezdésére, összefüggésben annak 300. cikke (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy kezdjen tárgyalásokat harmadik országokkal a meglévő kétoldalú megállapodások egyes rendelkezéseinek közösségi megállapodással történő felváltásáról.

               (2)

               A Bizottság a Közösség nevében tárgyalásokat folytatott Boszniával és Hercegovinával a légi közlekedési szolgáltatások egyes kérdéseiről szóló megállapodásról (a továbbiakban: a megállapodás), a Bizottságot a meglévő kétoldalú megállapodások egyes rendelkezéseinek közösségi megállapodással történő felváltása céljából a harmadik országokkal folytatandó tárgyalások megkezdésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A Bizottság által megtárgyalt megállapodást – annak egy későbbi időpontban történő lehetséges megkötésére figyelemmel – alá kell írni és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Bosznia és Hercegovina között a légi szolgáltatások bizonyos kérdéseiről létrejött megállapodás aláírása – figyelemmel annak későbbi időpontban való megkötésére – a Közösség részéről jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t.
   3. cikk
   A megállapodást annak hatálybalépéséig az azon napot követő hónap első napjától kell ideiglenesen alkalmazni, amelyen a szerződő Felek írásban értesítették egymást arról, hogy az ehhez szükséges eljárásoknak eleget tettek.
   4. cikk
   A Tanács elnöke felhatalmazást kap, hogy a megállapodás 8. cikke (1) bekezdésében előírt értesítést megtegye.

      Kelt Brüsszelben, 2006. április 27-én.

            a Tanács részéről

            az elnök

         L. PROKOP

    ---documentbreak---

               22.6.2006

               HU

               Az Európai Unió Hivatalos Lapja

               L 169/48

         MEGÁLLAPODÁS
   az Európai Közösség, valamint Bosznia és Hercegovina között a légi közlekedési szolgáltatások egyes kérdéseiről
   AZ EURÓPAI KÖZÖSSÉG
   egyrészről, valamint
   BOSZNIA ÉS HERCEGOVINA
   másrészről
   (a továbbiakban: a Felek)
   MEGÁLLAPÍTVA, hogy az Európai Közösség több tagállama, valamint Bosznia és Hercegovina között kétoldalú légi közlekedési szolgáltatási megállapodások jöttek létre, amelyek az európai közösségi joggal ellentétes rendelkezéseket tartalmaznak,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi közlekedési szolgáltatási megállapodások kiterjedhetnek,
   MEGÁLLAPÍTVA, hogy az európai közösségi jog szerint a valamely tagállamban letelepedett közösségi légi fuvarozóknak joguk van arra, hogy megkülönböztetéstől mentesen hozzáférjenek az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy az európai közösségi joggal összhangban engedélyezett légi fuvarozókban tulajdonjogot szerezzenek,
   FELISMERVE, hogy az Európai Közösség tagállamai, valamint Bosznia és Hercegovina között létrejött kétoldalú légi közlekedési szolgáltatási megállapodások azon rendelkezéseit, amelyek a közösségi joggal ellentétesek, összhangba kell hozni a közösségi joggal az Európai Közösség tagállamai, valamint Bosznia és Hercegovina közötti légi közlekedési szolgáltatások megbízható jogalapjának megteremtése és az ilyen légi közlekedési szolgáltatások folytonosságának fenntartása érdekében,
   MEGÁLLAPÍTVA, hogy az Európai Közösségnek e tárgyalások keretében nem célja az Európai Közösség, valamint Bosznia és Hercegovina közötti légi forgalom mértékének a növelése, a közösségi légi fuvarozók, valamint Bosznia és Hercegovina légi fuvarozói közti egyensúlynak a befolyásolása, vagy a meglévő kétoldalú légi közlekedési szolgáltatási megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában „tagállamok”: az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   (1)   A II. melléklet a) és b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére Bosznia és Hercegovina által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam általi kijelölés kézhezvételét követően Bosznia és Hercegovina a legrövidebb eljárási időn belül megadja a megfelelő engedélyeket és jogosítványokat, feltéve hogy:

               i.

               a légi fuvarozó az Európai Közösséget létrehozó szerződés értelmében a kijelölő tagállamban telepedett le, és az európai közösségi jognak megfelelő érvényes üzemeltetési engedéllyel rendelkezik;

               ii.

               a működési engedély kiadásáért felelős tagállam gyakorolja és tartja fenn a légi fuvarozó tényleges szabályozási ellenőrzését, és az illetékes légiforgalmi hatóság a kijelölésben egyértelműen meg van határozva; valamint

               iii.

               a légi fuvarozó közvetlenül vagy többségi tulajdon révén a tagállamok és/vagy a tagállamok állampolgárai, és/vagy a III. mellékletben felsorolt egyéb államok és/vagy azok állampolgárai tulajdonában van és marad, és mindenkor ezen államok és/vagy állampolgárok tényleges ellenőrzése alatt áll.

         (3)   Boszniának és Hercegovinának jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozó az Európai Közösséget létrehozó szerződés értelmében nem a kijelölő tagállamban telepedett le, vagy nem rendelkezik az európai közösségi jognak megfelelő érvényes üzemeltetési engedéllyel;

               ii.

               nem a működési engedély kiadásáért felelős tagállam gyakorolja vagy tartja fenn a légi fuvarozó tényleges szabályozási ellenőrzését, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó közvetlenül vagy többségi tulajdon révén nem a tagállamok és/vagy a tagállamok állampolgárai, és/vagy a III. mellékletben felsorolt egyéb államok és/vagy azok állampolgárai tulajdonában van, és nem azok tényleges ellenőrzése alatt áll.

         Bosznia és Hercegovina az e bekezdés szerinti jogának gyakorlása során nem alkalmazhat a nemzetiség alapján megkülönböztetést a közösségi légi fuvarozók között.
   3. cikk
   A szabályozási ellenőrzéshez kapcsolódó jogok
   (1)   A II. melléklet c) pontjában felsorolt cikkeket kiegészítik az e cikk (2) bekezdésének rendelkezései.
   (2)   Amennyiben egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, Boszniának és Hercegovinának a légi fuvarozót kijelölő tagállam, valamint Bosznia és Hercegovina között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása során, valamint az adott légi fuvarozó üzemeltetési engedélye tekintetében ugyanúgy érvényesülnek.
   4. cikk
   A repülőgép-üzemanyag megadóztatása
   (1)   A II. melléklet d) pontjában felsorolt cikkek rendelkezéseit kiegészítik az e cikk (2) bekezdésének rendelkezései.
   (2)   Bármely ellenkező értelmű rendelkezés ellenére a II. melléklet d) pontjában felsorolt megállapodások bármelyikében foglaltak nem akadályozhatják meg a tagállamokat abban, hogy adókat, illetékeket, vámokat vagy díjakat vessenek ki a területükön a Bosznia és Hercegovina által kijelölt légi fuvarozó azon légi járműve által felhasznált üzemanyagra, amely az adott tagállam területének egy pontja és az adott tagállam területének egy másik pontja vagy egy másik tagállam területe között üzemel.
   5. cikk
   Viteldíjak az Európai Közösségen belül
   (1)   A II. melléklet e) pontjában felsorolt cikkeket kiegészítik e cikk (2) bekezdésének rendelkezései.
   (2)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján a Bosznia és Hercegovina által kijelölt légi fuvarozó(k)nak a teljes mértékben az Európai Közösségen belüli légi útvonalakon üzemelő járataira vonatkozóan kiszabott viteldíjak az európai közösségi jog hatálya alá tartoznak.
   6. cikk
   A megállapodás mellékletei
   E megállapodás mellékletei a megállapodás elválaszthatatlan részét képezik.
   7. cikk
   Felülvizsgálat vagy módosítás
   A Felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   8. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amelyen a Felek írásban értesítik egymást arról, hogy a megállapodás hatálybalépéséhez szükséges belső eljárásoknak eleget tettek.
   (2)   Az (1) bekezdéstől eltérve a Felek megegyeznek abban, hogy a megállapodást ideiglenesen alkalmazzák az azt a napot követő hónap első napjától kezdve, amelyen a Felek értesítik egymást arról, hogy az ehhez szükséges eljárások lezárultak.
   (3)   A tagállamok, valamint Bosznia és Hercegovina között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és szerződésre azok hatálybalépésének vagy ideiglenes alkalmazásának napjától alkalmazni kell.
   9. cikk
   Megszűnés
   (1)   Amennyiben az I. mellékletben felsorolt valamelyik megállapodás megszűnik, e megállapodás minden olyan rendelkezése, amely az I. mellékletben felsorolt érintett megállapodásra vonatkozik, ugyanebben az időben szintén megszűnik.
   (2)   Abban az esetben, ha az I. mellékletben felsorolt valamennyi megállapodás megszűnik, ez a megállapodás ugyanebben az időben szintén megszűnik.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Salzburgban, a kettőezer-hatodik év május havának ötödik napján, két-két eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és boszniai nyelven.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску заједниџу
         Za Europsku zajednicu

         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien-Herzegowina
         Bosnia ja Hertsegoviina nimel
         Για τη Βοσνία-Ερζεγοβίνη
         For Bosnia and Herzegovina
         Pour la Bosnie-Herzégovine
         Per la Bosnia-Erzegovina
         Bosnijas un Hercegovinas vārdā
         Bosnijos ir Hercegovinos vardu
         Bosznia és Hercegovina részéről
         Għall-Bosnia u Herzegovina
         Voor Bosnië-Herzegovina
         W imieniu Bośni i Hercegowiny
         Pela Bósnia e Herzegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   I. MELLÉKLET
   A megállapodás 1. cikkében említett megállapodások jegyzéke

               a)

               a Bosznia és Hercegovina, valamint az Európai Közösség tagállamai között létrejött légi közlekedési szolgáltatási megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           az osztrák szövetségi kormány, valamint Bosznia és Hercegovina kormánya között létrejött légi közlekedési megállapodás, amelyet Szarajevóban, 1998. augusztus 21-én írtak alá (a továbbiakban: a Bosznia és Hercegovina–Ausztria megállapodás),
                           legutóbb a Bécsben, 1996. január 23-án aláírt egyetértési nyilatkozattal módosítva,

                           —

                           a Csehszlovák Köztársaság és a Jugoszláv Szövetségi Népköztársaság között létrejött légi közlekedési megállapodás, amelyet Belgrádban, 1956. február 28-án írtak alá (a továbbiakban: a Bosznia és Hercegovina–Cseh Köztársaság megállapodás),

                           —

                           a Németországi Szövetségi Köztársaság kormánya, valamint Bosznia és Hercegovina Köztársaság kormánya között létrejött légi közlekedési megállapodás, amelyet Bonnban, 1995. május 10-én írtak alá (a továbbiakban: a Bosznia és Hercegovina–Németország megállapodás),

                           —

                           a Görög Köztársaság kormánya, valamint Bosznia és Hercegovina minisztertanácsa között létrejött légi közlekedési megállapodás, amelyet Athénban, 2004. december 2-án írtak alá (a továbbiakban: a Bosznia és Hercegovina–Görögország megállapodás),

                           —

                           a Magyar Köztársaság kormánya, valamint Bosznia és Hercegovina minisztertanácsa között létrejött légi közlekedési szolgáltatási megállapodás, amelyet Budapesten, 2004. április 27-én írtak alá (a továbbiakban: a Bosznia és Hercegovina–Magyarország megállapodás),

                           —

                           a Málta kormánya, valamint a Jugoszláv Szocialista Szövetségi Köztársaság kormánya között létrejött légi közlekedési megállapodás, amelyet Rómában, 1975. február 5-én írtak alá (a továbbiakban: a Bosznia és Hercegovina–Málta megállapodás),

                           —

                           a Holland Királyság és a Jugoszláv Szövetségi Népköztársaság között a menetrendszerű légi közlekedési szolgáltatásokról létrejött megállapodás, amelyet Belgrádban, 1957. március 13-án írtak alá (a továbbiakban: a Bosznia és Hercegovina–Hollandia megállapodás),

                           —

                           a Lengyel Népköztársaság és a Jugoszláv Szövetségi Népköztársaság között létrejött légi közlekedési megállapodás, amelyet Varsóban, 1955. november 14-én írtak alá (a továbbiakban: a Bosznia és Hercegovina–Lengyelország megállapodás),

                           —

                           a Szlovén Köztársaság, valamint Bosznia és Hercegovina Köztársaság között a menetrendszerű légi közlekedési szolgáltatásokról létrejött megállapodás, amelyet Szarajevóban, 1996. január 19-én írtak alá (a továbbiakban: a Bosznia és Hercegovina–Szlovénia megállapodás).

               b)

               Légi közlekedési szolgáltatási megállapodások és egyéb szerződések, amelyeket Bosznia és Hercegovina kormánya, valamint az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

                           —

                           a Nagy-Britannia és Észak-Írország Egyesült Királyságának kormánya, valamint Bosznia és Hercegovina minisztertanácsa között a légi közlekedési szolgáltatásokról létrejött megállapodás, amelyet Londonban, 2003. március 14-én parafáltak (a továbbiakban: a Bosznia és Hercegovina–Egyesült Királyság megállapodás).
                           A Londonban, 2003. március 14-én és Szarajevóban, 2003. március 21-én kelt egyetértési nyilatkozattal együttes olvasatban.

         II. MELLÉKLET
   Az 1. mellékletben felsorolt megállapodásokban szereplő és a megállapodás 2–5. cikkében említett cikkek jegyzéke

               a)

               Tagállam általi kijelölés:

                           —

                           a Bosznia és Hercegovina–Ausztria megállapodás 3. cikkének (5) bekezdése,

                           —

                           a Bosznia és Hercegovina–Cseh Köztársaság megállapodás 2. cikke,

                           —

                           a Bosznia és Hercegovina–Németország megállapodás 3. cikkének (4) bekezdése,

                           —

                           a Bosznia és Hercegovina–Görögország megállapodás 3. cikkének (2) bekezdése,

                           —

                           a Bosznia és Hercegovina–Magyarország megállapodás 4. cikke (4) bekezdésének a) pontja,

                           —

                           a Bosznia és Hercegovina–Málta megállapodás 3. cikke,

                           —

                           a Bosznia és Hercegovina–Lengyelország megállapodás 2. cikke,

                           —

                           a Bosznia és Hercegovina–Szlovénia megállapodás 3. cikkének (4) bekezdése,

                           —

                           a Bosznia és Hercegovina–Egyesült Királyság megállapodás 4. cikke.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Bosznia és Hercegovina–Ausztria megállapodás 4. cikke (1) bekezdésének a) pontja,

                           —

                           a Bosznia és Hercegovina–Németország megállapodás 4. cikke,

                           —

                           a Bosznia és Hercegovina–Görögország megállapodás 4. cikke (1) bekezdésének a) pontja,

                           —

                           a Bosznia és Hercegovina–Magyarország megállapodás 5. cikke (1) bekezdése a) pontjának i. alpontja,

                           —

                           a Bosznia és Hercegovina–Málta megállapodás 4. cikke,

                           —

                           a Bosznia és Hercegovina–Hollandia megállapodás 3. cikkének (1) bekezdése,

                           —

                           a Bosznia és Hercegovina–Szlovénia megállapodás 4. cikke (1) bekezdésének a) pontja,

                           —

                           a Bosznia és Hercegovina–Egyesült Királyság megállapodás 5. cikke.

               c)

               Szabályozási ellenőrzés:

                           —

                           a Bosznia és Hercegovina–Görögország megállapodás 7. cikke,

                           —

                           a Bosznia és Hercegovina–Magyarország megállapodás 16. cikke,

                           —

                           a Bosznia és Hercegovina–Egyesült Királyság megállapodás 14. cikke.

               d)

               A repülőgép-üzemanyag megadóztatása:

                           —

                           a Bosznia és Hercegovina–Ausztria megállapodás 7. cikke,

                           —

                           a Bosznia és Hercegovina–Cseh Köztársaság megállapodás 6. cikke,

                           —

                           a Bosznia és Hercegovina–Németország megállapodás 6. cikke,

                           —

                           a Bosznia és Hercegovina–Görögország megállapodás 10. cikke,

                           —

                           a Bosznia és Hercegovina–Magyarország megállapodás 8. cikke,

                           —

                           a Bosznia és Hercegovina–Málta megállapodás 5. cikke,

                           —

                           a Bosznia és Hercegovina–Hollandia megállapodás 9. cikke,

                           —

                           a Bosznia és Hercegovina–Lengyelország megállapodás 6. cikke,

                           —

                           a Bosznia és Hercegovina–Szlovénia megállapodás 6. cikke,

                           —

                           a Bosznia és Hercegovina–Egyesült Királyság megállapodás 8. cikke.

               e)

               Viteldíjak az Európai Közösségen belül:

                           —

                           a Bosznia és Hercegovina–Ausztria megállapodás 11. cikke,

                           —

                           a Bosznia és Hercegovina–Cseh Köztársaság megállapodás 7. cikke,

                           —

                           a Bosznia és Hercegovina–Németország megállapodás 10. cikke,

                           —

                           a Bosznia és Hercegovina–Görögország megállapodás 13. cikke,

                           —

                           a Bosznia és Hercegovina–Magyarország megállapodás 11. cikke,

                           —

                           a Bosznia és Hercegovina–Málta megállapodás 9. cikke,

                           —

                           a Bosznia és Hercegovina–Hollandia megállapodás 7. cikke,

                           —

                           a Bosznia és Hercegovina–Lengyelország megállapodás 7. cikke,

                           —

                           a Bosznia és Hercegovina–Szlovénia megállapodás 13. cikke,

                           —

                           a Bosznia és Hercegovina–Egyesült Királyság megállapodás 7. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében).

               b)

               A Liechtensteini Hercegség (az Európai Gazdasági Térségről szóló megállapodás értelmében).

               c)

               A Norvég Királyság (az Európai Gazdasági Térségről szóló megállapodás értelmében).

               d)

               A Svájci Államszövetség (az Európai Közösség és a Svájci Államszövetség között létrejött légi közlekedési megállapodás értelmében).


title: A Tanács 2012/332/KKBP határozata ( 2012. június 25. ) az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról és meghosszabbításáról

text:
               26.6.2012

               HU

               Az Európai Unió Hivatalos Lapja

               L 165/71

         A TANÁCS 2012/332/KKBP HATÁROZATA
   (2012. június 25.)
   az Európai Uniónak a rafahi átkelőhelyen működő határőrizeti segítségnyújtó missziója (EU BAM Rafah) létrehozásáról szóló 2005/889/KKBP együttes fellépés módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikke (4) bekezdésére, valamint 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. november 25-én elfogadta a 2005/889/KKBP együttes fellépést (1).

               (2)

               A Tanács 2011. december 19-én elfogadta a 2005/889/KKBP együttes fellépés módosításáról és 2012. június 30-ig történő meghosszabbításáról szóló 2011/857/KKBP határozatot (2).

               (3)

               A Politikai és Biztonsági Bizottság (PBB) 2012. május 4-én javasolta az EU BAM Rafah misszió megbízatásának 12 hónappal történő meghosszabbítását.

               (4)

               Az EU BAM Rafah missziót 2012. július 1-től2013. június 30-ig a jelenlegi megbízatása alapján újra meg kell hosszabbítani.

               (5)

               Szükséges továbbá az EU BAM Rafah misszióval kapcsolatos kiadások fedezésére szánt pénzügyi referenciaösszeget megállapítani a 2012. július 1-től2013. június 30-ig terjedő időszakra vonatkozóan.

               (6)

               Az EU BAM Rafah misszió végrehajtására olyan helyzetben kerül sor, amely rosszabbodhat, és akadályozhatja az Unió külső tevékenységének az Európai Unióról szóló szerződés 21. cikkében meghatározott célkitűzéseinek elérését,

         ELFOGADTA EZT A HATÁROZATOT:
   1. cikk
   A 2005/889/KKBP együttes fellépés a következőképpen módosul:

               1.

               A 13. cikk (1) bekezdése a következő albekezdéssel egészül ki:
               „Az EU BAM Rafah misszióval kapcsolatos kiadások fedezésére szánt pénzügyi referenciaösszeg a 2012. július 1-től2013. június 30-ig terjedő időszakra 980 000 EUR.”;

               2.

               A 16. cikk második bekezdése helyébe a következő szöveg lép:
               „Ez az együttes fellépés 2013. június 30-án hatályát veszti.”

         2. cikk
   Ez a határozat az elfogadásának napján lép hatályba.
   Ezt a határozatot 2012. július 1-től kell alkalmazni.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 327., 2005.12.14., 28. o.

      (2)  HL L 338., 2011.12.21., 52. o.


title: A Tanács 2012/486/KKBP határozata ( 2012. július 23. ) a Közös Fegyverkezési Együttműködési Szervezet és az Európai Unió közötti, a minősített adatok védelméről szóló megállapodás aláírásáról és megkötéséről

text:
               24.8.2012

               HU

               Az Európai Unió Hivatalos Lapja

               L 229/1

         A TANÁCS 2012/486/KKBP HATÁROZATA
   (2012. július 23.)
   a Közös Fegyverkezési Együttműködési Szervezet és az Európai Unió közötti, a minősített adatok védelméről szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés (a továbbiakban: EUMSZ) 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács a 2009. június 15-i ülésén úgy határozott, hogy felhatalmazza az elnökséget arra, hogy az Európai Unióról szóló szerződés korábbi 24. cikke értelmében tárgyalásokat kezdjen egy, a Közös Fegyverkezési Együttműködési Szervezet és az Európai Unió közötti adatbiztonsági megállapodásról.

               (2)

               A tárgyalások megkezdésére vonatkozó felhatalmazást követően az elnökség lefolytatta a Közös Fegyverkezési Együttműködési Szervezet és az Európai Unió közötti, a minősített adatok védelméről szóló megállapodással kapcsolatos tárgyalásokat.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Tanács a Közös Fegyverkezési Együttműködési Szervezet és az Európai Unió közötti, a minősített adatok védelméről szóló megállapodást az Európai Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   E határozat az elfogadása napján lép hatályba.

      Kelt Brüsszelben, 2012. július 23-án.

            a Tanács részéről

            az elnök

         C. ASHTON

    ---documentbreak---

               24.8.2012

               HU

               Az Európai Unió Hivatalos Lapja

               L 229/1

         FORDÍTÁS
   MEGÁLLAPODÁS
   a Közös Fegyverkezési Együttműködési Szervezet és az Európai Unió között a minősített adatok védelméről
   A Közös Fegyverkezési Együttműködési Szervezet (a továbbiakban: OCCAR)
   és
   az Európai Unió (a továbbiakban: Unió),
   a továbbiakban: a felek,
   TEKINTETTEL ARRA, HOGY a felek egyetértenek abban, hogy biztonsági vonatkozású, közös érdekű kérdéseket illetően konzultációkat kell folytatniuk egymással és fejleszteniük kell az együttműködést,
   FELISMERVE, HOGY a teljes körű és hatékony konzultáció és együttműködés szükségessé teheti az OCCAR vagy az Unió minősített adataihoz való hozzáférést, valamint a minősített adatoknak a felek közötti cseréjét,
   TUDATÁBAN ANNAK, HOGY a minősített adatokhoz való ilyen hozzáférés, valamint azok cseréje megfelelő biztonsági intézkedéseket tesz szükségessé,
   TEKINTETTEL ARRA, hogy a Tanács 2009. május 18-án jóváhagyta az Európai Védelmi Ügynökség Irányítóbizottságának arra vonatkozó ajánlását, hogy folytassák az Unió és az OCCAR közötti biztonsági megállapodás megkötésére irányuló munkát annak érdekében, hogy az kellő időben rendelkezésre álljon az Európai Védelmi Ügynökség és az OCCAR közötti igazgatási megállapodás jóváhagyásához,
   MEGJEGYEZVE, HOGY az OCCAR Felügyeleti Bizottsága felhatalmazta az OCCAR Végrehajtó Igazgatósága igazgatóját egy ilyen biztonsági megállapodás megkötésére,
   MEGJEGYEZVE, HOGY a Tanács 2009. június 15-én felhatalmazta az elnökséget arra, hogy megkezdje az adatbiztonsági megállapodás megkötésére irányuló tárgyalásokat az OCCAR-ral,
   A KÖVETKEZŐKBEN ÁLLAPODTAK MEG:
   1. cikk
   Az OCCAR és az Unió közötti, a minősített adatok védelméről szóló megállapodás (a továbbiakban: a megállapodás) a felek által egymásnak átadott vagy közöttük kicserélt valamennyi adat bármely formájára alkalmazandó.
   2. cikk
   E megállapodás alkalmazásában „minősített adat”: minden olyan adat (nevezetesen: ismeret, amely bármely formában átadható), dokumentum vagy anyag, amely valamely fél szerint védelmet igényel az engedély nélküli hozzáférhetővé tétellel szemben, amely az OCCAR vagy az Unió vagy ezek valamely tagállamának érdekeit különböző mértékig sértheti, károsíthatja vagy veszélyeztetheti, és amely ezt a védelmet biztonsági minősítési eljárás során kapta.
   3. cikk
   Azon uniós intézmények és szervek, amelyekre a megállapodást alkalmazni kell: az Európai Tanács, az Európai Unió Tanácsa (a továbbiakban: a Tanács), a Tanács Főtitkársága, az Unió külügyi és biztonságpolitikai főképviselője, az Európai Bizottság és az Európai Külügyi Szolgálat (a továbbiakban: EKSZ). E megállapodás alkalmazásában „az Unió”-ra való hivatkozásokat az ezen intézményekre és szervekre való hivatkozásnak kell tekinteni.
   4. cikk
   (1)   Minősített adatot az egyik fél (az átadó fél) tehet hozzáférhetővé vagy adhat ki a másik fél (a fogadó fél) számára, a kibocsátói ellenőrzés elvének megfelelően.
   (2)   Az (1) bekezdés alkalmazásában semmiféle általános kibocsátás nem lehetséges, kivéve, ha a felek egymás között bizonyos, a működési követelményeinek megfelelő információkategóriákra vonatkozó eljárásokat fogadnak el.
   5. cikk
   Annak biztosítása érdekében, hogy az e megállapodás alapján átadott vagy kicserélt minősített adatok azonos szintű védelemben részesüljenek, mindkét fél, továbbá az e megállapodás 3. cikkében meghatározott intézménye köteles biztosítani, hogy a biztonsági szabályzatában és rendelkezéseiben meghatározott, és a 12. cikk alapján kidolgozandó szabályokban is tükröződő biztonsági alapelvekre és minimumszabályokra épülő biztonsági rendszerrel és biztonsági intézkedésekkel rendelkezik.
   6. cikk
   (1)   A minősített adatokat a következő jelzésekkel látják el:

               a)

               Az OCCAR esetében a minősített adatok jelölése OCCAR SECRET, OCCAR CONFIDENTIAL vagy OCCAR RESTRICTED.

               b)

               Az Unióesetében a minősített adatok jelölése SECRET UE/EU SECRET, CONFIDENTIEL UE/EU CONFIDENTIAL vagy RESTREINT UE/EU RESTRICTED.

         (2)   Az egymásnak megfelelő biztonsági minősítések az alábbiak:

               Az OCCAR-ban

               Az Európai Unióban

               OCCAR SECRET

               SECRET UE/EU SECRET

               OCCAR CONFIDENTIAL

               CONFIDENTIEL UE/EU CONFIDENTIAL

               OCCAR RESTRICTED

               RESTREINT UE/EU RESTRICTED

         7. cikk
   (1)   Mindkét fél köteles:

               a)

               az engedély nélküli hozzáférhetővé tétellel, elvesztéssel vagy veszélyeztetéssel szemben védeni és biztosítani az e megállapodás alapján a másik fél által átadott vagy vele kicserélt minősített adatokat;

               b)

               biztosítani, hogy az e megállapodás értelmében átadott vagy kicserélt minősített adatoknak az átadó fél által adott biztonsági minősítése megmaradjon. A fogadó fél a minősített adatokat a 6. cikkben meghatározottak szerint egyenértékű biztonsági minősítésű adatra vagy anyagra vonatkozóan a saját biztonsági szabályzatában és rendelkezéseiben megállapított rendelkezésekkel legalább azonos fokon védi és biztosítja;

               c)

               biztosítani, hogy a másik féltől átvett minősített adatokat az átadó fél előzetes írásbeli beleegyezése nélkül nem minősítik vissza, vagy minősítését nem oldják fel;

               d)

               tartózkodni az ilyen minősített adatoknak a kibocsátó által meghatározottól, vagy attól eltérő célra történő felhasználásától, amely célból az adatokat átadták vagy kicserélték;

               e)

               megtagadni a személyek minősített adathoz való hozzáférését, kivéve ha azoknak hivatalos feladataik elvégzése érdekében azt ismerniük kell, és amennyiben CONFIDENTIEL UE/EU CONFIDENTIAL vagy OCCAR CONFIDENTIAL vagy SECRET UE/EU SECRET vagy OCCAR SECRET minősítésű adathoz való hozzáférés szükséges, rendelkeznek a fogadó fél biztonsági szabályzatának és rendelkezéseinek megfelelő biztonsági tanúsítvánnyal; és

               f)

               gondoskodni arról, hogy a minősített adatokhoz hozzáféréssel rendelkező minden személy tájékoztatást kapjon az adatoknak a vonatkozó biztonsági szabályozás és rendelkezések szerinti védelmével kapcsolatos felelősségéről.

         (2)   Az Unió köteles tartózkodni az OCCAR által e megállapodás keretében átadott minősített adatok harmadik felek, illetve a 3. cikkben nem említett uniós intézmények vagy szervek számára történő, az OCCAR előzetes írásbeli engedélye nélküli hozzáférhetővé tételétől.
   Az OCCAR köteles tartózkodni az Unió által e megállapodás keretében átadott minősített adatok harmadik felek számára történő, az Unió előzetes írásbeli engedélye nélküli hozzáférhetővé tételétől. Ezt az engedélyt egyhangú döntés alapján a Tanács adja meg.
   8. cikk
   (1)   A felek biztosítják, hogy minden olyan személyt, akinek hivatalos feladatai ellátásához az e megállapodás alapján átadott vagy kicserélt minősített adatokhoz való hozzáférés szükséges, illetve akinek feladatai és hatásköre lehetővé teheti az ezekhez való hozzáférést, a CONFIDENTIEL UE/EU CONFIDENTIAL vagy OCCAR CONFIDENTIAL vagy SECRET UE/EU SECRET vagy OCCAR SECRET minősítésű adatokhoz való hozzáférés engedélyezését megelőzően megfelelő biztonsági ellenőrzésnek vetnek alá.
   (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy számára engedélyezhető-e a minősített adatokhoz való hozzáférés.
   9. cikk
   A felek kölcsönösen segítik egymást az e megállapodás alapján átadott vagy kicserélt minősített adatok biztonsága vonatkozásában. A 12. cikkben említett hatóságoknak kölcsönös biztonsági konzultációkat és ellenőrzéseket kell végezniük, az ilyen minősített adatok védelmére vonatkozóan a saját területükön létrehozandó biztonsági szabályok hatékonyságának értékelése céljából.
   10. cikk
   (1)   E megállapodás alkalmazásában:

               a)

               Az Unió vonatkozásában minden levelezést a Tanács vezető iktatási tisztviselőjének közvetítésével kell megküldeni, aki – e cikk (2) bekezdésére is figyelemmel – továbbítja azokat a tagállamoknak és a 3. cikkben említett szerveknek.

               b)

               Az OCCAR vonatkozásában minden levelezést az OCCARVégrehajtó Igazgatóság nyilvántartó hivatalt ellenőrző tisztviselőjének kell megküldeni, aki szükség szerint – e cikk (2) bekezdésére is figyelemmel – továbbítja azokat az OCCAR Végrehajtó Igazgatóság megfelelő, minősített adatokat nyilvántartó hivatalainak.

         (2)   Kivételes esetben az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető kizárólag a másik fél meghatározott – és a küldő fél által kifejezetten fogadóként megjelölt – illetékes tisztviselőinek, szerveinek vagy szolgálatainak és kizárólag számukra tehető hozzáférhetővé, figyelemmel azok hatásköreire, és a szükséges ismeret elvének megfelelően.
   Az Unió vonatkozásában az ilyen leveleket az adott esettől függően a Tanács vezető iktatási tisztviselőjén, az Európai Bizottság vezető iktatási tisztviselőjén vagy az EKSZ vezető iktatási tisztviselőjén keresztül kell továbbítani.
   Az OCCAR vonatkozásában az ilyen leveleket az OCCAR Végrehajtó Igazgatóság nyilvántartó hivatalt ellenőrző tisztviselőjén keresztül kell továbbítani.
   (3)   Minden minősített adatot a két fél biztonsági hatóságai által jóváhagyott csatornákon kell továbbítani.
   (4)   Az elektronikus úton továbbított minősített adatot az azt átadó fél biztonsági szabályzatában és rendelkezéseiben meghatározott követelményeknek megfelelően kell kódolni. A minősített adatoknak a felek belső hálózataiban történő továbbítása, tárolása és feldolgozása során meg kell felelni az adatot átadó fél követelményeinek.
   11. cikk
   E megállapodás OCCAR általi végrehajtását az OCCAR Végrehajtó Igazgatóság igazgatója felügyeli. A megállapodás Unió általi végrehajtását az Unió külügyi és biztonságpolitikai főképviselője, az Európai Bizottság biztonsági kérdésekért felelős tagja, valamint a Tanács főtitkára felügyeli.
   12. cikk
   (1)   E megállapodás végrehajtása érdekében a (2), (3), (4) és (5) bekezdésben megjelölt négy hatóság biztonsági szabályokat határoz meg, melyek megállapítják a felek között az e megállapodás hatálya alá eső minősített adatok továbbítására, kölcsönös védelmére és a látogatásokra vonatkozó előírásokat.
   (2)   Az OCCAR Végrehajtó Igazgatóság Biztonsági Osztálya – az OCCAR Végrehajtó Igazgatóság igazgatójának nevében és irányítása alatt, az OCCAR részéről és annak felügyelete alatt eljárva – az OCCAR biztonsági szabályzatának és rendelkezéseinek megfelelően kidolgozza az e megállapodás alapján az OCCAR részére átadott minősített adatok védelmét és biztosítását szolgáló biztonsági szabályokat.
   (3)   A Tanács Főtitkárságának Biztonsági Hivatala – a Tanács főtitkárának nevében és irányítása alatt, a Tanács nevében és annak felügyelete alatt eljárva – a Tanács biztonsági szabályzatának megfelelően kidolgozza az e megállapodás alapján az Unió részére átadott minősített adatok védelmét és biztosítását szolgáló biztonsági szabályokat.
   (4)   Az Európai Bizottság biztonsági kérdésekért felelős tagjának felügyelete alatt eljárva az Európai Bizottság Biztonsági Igazgatósága a Bizottság biztonsági rendelkezéseinek megfelelően kidolgozza az e megállapodás alapján az Európai Bizottságon és annak helyiségein belül átadott minősített adatok védelmét szolgáló biztonsági szabályokat.
   (5)   Az Európai Külügyi Szolgálat biztonsággal foglalkozó igazgatósága, az Unió külügyi és biztonságpolitikai főképviselője felügyelete alatt eljárva az EKSZ biztonsági rendelkezéseinek megfelelően kidolgozza az e megállapodás alapján az EKSZ-en és annak helyiségein belül átadott minősített adatok védelmét szolgáló biztonsági szabályokat.
   (6)   Az Unió részéről az (1) bekezdésben említett biztonsági szabályokat a Tanács Biztonsági Bizottsága hagyja jóvá.
   (7)   Az OCCAR részéről az (1) bekezdésben említett biztonsági szabályokat az OCCAR Biztonsági Bizottsága hagyja jóvá.
   13. cikk
   Az adatot fogadó félnek azonnal értesítenie kell az átadó felet a biztonsági előírások minden olyan megsértéséről, amely a minősített adat elvesztését vagy veszélyeztetését eredményezi vagy mely során feltételezhető, hogy a minősített adat jogosulatlan személyek számára hozzáférhetővé vált.
   A fogadó félnek – szükség szerint az átadó fél segítségével – azonnal vizsgálatot kell végeznie a minősített adatok védelmét szolgáló biztonsági szabályzatának és rendelkezéseinek megfelelően. A fogadó félnek a gyakorlatilag lehetséges legrövidebb időn belül értesítenie kell az átadó felet a körülményekről, az elfogadott intézkedésekről és a vizsgálat eredményéről, valamint a hasonló esetek újbóli előfordulásának megelőzése céljából hozott korrekciós intézkedésekről. A 12. cikkben említett hatóságok e célra eljárásokat alakíthatnak ki.
   14. cikk
   Az egyes felek maguk viselik az e megállapodás végrehajtása során felmerült saját költségeket.
   15. cikk
   Az e megállapodás hatálya alá eső minősített adatok felek közötti átadását vagy cseréjét megelőzően a 12. cikkben említett felelős biztonsági hatóságoknak egyet kell érteniük abban, hogy a fogadó fél alkalmas a minősített adatoknak az azon cikk alapján kidolgozandó szabályok szerinti megfelelő védelmére és biztosítására.
   16. cikk
   Ez a megállapodás semmilyen módon nem akadályozza a feleket abban, hogy minősített adatok átadására vagy kicserélésére vonatkozóan egyéb megállapodásokat kössenek, feltéve hogy azok nem sértik e megállapodás rendelkezéseit.
   17. cikk
   Az OCCAR és az Unió között az e megállapodás értelmezésével vagy alkalmazásával kapcsolatban felmerült vitákat a felek közötti tárgyalások útján kell rendezni. A felek a viták rendezéséig továbbra is teljesítik az ezen megállapodásból eredő összes kötelezettségüket.
   18. cikk
   (1)   Ez a megállapodás a felek részéről történő aláírás napján lép hatályba.
   (2)   Minden egyes fél értesíti a másik felet szabályzatának és rendelkezéseinek minden olyan változásáról, amely hatással lehet az e megállapodásban említett minősített adatok védelmére.
   (3)   E megállapodás bármely fél kérelmére felülvizsgálható a lehetséges módosítások megfontolása céljából. Ha egy nem uniós állam az OCCAR tagjává válik, a megállapodást felül kell vizsgálni.
   (4)   Ezen megállapodás bármilyen módosítására kizárólag írásban és a megállapodás minden részes fele általi aláírás révén kerülhet sor.
   19. cikk
   Ez a megállapodás határozatlan időre jön létre. Ezt a megállapodást a másik félhez intézett írásbeli nyilatkozat útján bármely fél felmondhatja. Az ilyen felmondás az erről szóló értesítés másik fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített adat e megállapodás rendelkezéseinek megfelelő védelmét kell továbbra is biztosítani.

      Fentiek hiteléül a megállapodást a megfelelő meghatalmazással rendelkező alulírottak kézjegyükkel látták el.
      Kelt Brüsszelben, a kettőezer-tizenkettedik év július havának huszonhetedik napján, két angol nyelvű példányban.

         az OCCAR részéről

         az Európai Unió részéről


title: 2010/29/: A Tanács határozata ( 2010. január 18. ) a Régiók Bizottsága tagjainak és póttagjainak a 2010. január 26-tól 2015. január 25-ig tartó időszakra történő kinevezéséről

text:
               19.1.2010

               HU XM XM

               Az Európai Unió Hivatalos Lapja

               L 12/11

         A TANÁCS HATÁROZATA
   (2010. január 18.)
   a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről
   (2010/29/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre, és különösen annak 300. cikke (3) bekezdésére, valamint 305. cikkére, az Európai Unió működéséről szóló szerződéshez és az Európai Unióról szóló szerződéshez csatolt, az átmeneti rendelkezésekről szóló jegyzőkönyv 8. cikkével összefüggésben,
   tekintettel a tagállamok által benyújtott javaslatokra,
   mivel:

               (1)

               Az Európai Unió működéséről szóló szerződés 300. cikkének (3) bekezdése a regionális vagy helyi testületi képviselőségen túl feltételként azt is meghatározza, hogy a Régiók Bizottságának tagjai vagy póttagjai „valamely regionális vagy helyi testületben választással nyert képviselői megbízatással rendelkeznek, vagy valamely választott testületnek politikai felelősséggel tartoznak”.

               (2)

               Az Európai Unió működéséről szóló szerződés 305. cikke előírja, hogy a bizottság tagjait és azonos számú póttagjait a Tanács nevezi ki öt évre, az egyes tagállamok javaslatai alapján.

               (3)

               Az átmeneti rendelkezésekről szóló jegyzőkönyv 8. cikke meghatározza a Régiók Bizottsága tagjainak megoszlását.

               (4)

               A Régiók Bizottsága tagjainak és póttagjainak hivatali ideje 2010. január 25-én lejár, ezért ki kell nevezni a Régiók Bizottsága új tagjait és póttagjait.

               (5)

               A Tanács 2009. december 22-én elfogadta a belga, a bolgár, a cseh, a dán, az észt, a görög, a spanyol, a francia, az olasz, a ciprusi, a lett, a litván, a luxemburgi, a magyar, a máltai, a holland, az osztrák, a lengyel, a portugál, a román, a szlovén, a szlovák, a finn, a svéd és a brit kormány által a tagokra és a póttagokra vonatkozóan benyújtott javaslatot, valamint a német kormány által benyújtott, 24 tagot és 23 póttagot tartalmazó listát (1).

               (6)

               Az ír kormány által javasolt tagokat és póttagokat, valamint a német kormány által javasolt egy póttagot ki kell nevezni a Régiók Bizottsága tagjaivá, illetve póttagjaivá,

         ELFOGADTA EZT A HATÁROZATOT:
   1. cikk
   A Tanács a 2010. január 26-tól2015. január 25-ig tartó időszakra a Régiók Bizottsága tagjaivá vagy póttagjaivá az alábbi személyeket nevezi ki:

               —

               tagnak azokat a személyeket, akiknek a tagállamok szerinti listája az I. mellékletben szerepel,

               —

               póttagnak azokat a személyeket, akiknek a tagállamok szerinti listája a II. mellékletben szerepel.

         2. cikk
   Ezt a határozatot az Európai Unió Hivatalos Lapjában ki kell hirdetni.
   Ez a határozat elfogadásának napján lép hatályba.

      Kelt Brüsszelben, 2010. január 18-án.

            a Tanács részéről

            az elnök

         E. ESPINOSA

      (1)  HL L 348., 2009.12.29., 22. o.

      ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
      Членове / Miembros / Členové / Medlemmer / Mitglieder / Liikmed / Μέλη / Members / Membres / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

         IRELAND

                  Mr Gerry BREEN

                     Member of Dublin City Council and Dublin Regional Authority

                  Ms Constance HANNIFFY

                     Member of Offaly County Council and Midland Regional Authority

                  Mr Denis LANDY

                     Member of South Tipperary County Council and South East Regional Authority

                  Mr Declan MCDONNELL

                     Member of Galway City Council and West Regional Authority

                  Mr Patrick MCGOWAN

                     Member of Donegal County Council and Border Regional Authority

                  Mr Brian MEANEY

                     Member of Clare County Council and Mid-West Regional Authority

                  Ms Michelle MULHERIN

                     Member of Mayo County Council and West Regional Authority

                  Mr Paul O’DONOGHUE

                     Member of Kerry County Council and South West Regional Authority

                  Ms Fiona O’LOUGHLIN

                     Member of Kildare County Council and Mid-East Regional Authority

      ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
      Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternates / Suppléants / Supplenti / Aizstājēji / Pakaitiniai nariai / Póttagok / Supplenti / Plaatsvervangers / Zastępcy / Suplentes / Supleanți / Náhradníci / Nadomestni člani / Varajäsenet / Suppleanter

         DEUTSCHLAND

      Herr Gustav BERGEMANN

         Mitglied des Thüringer Landtags

         IRELAND

                  Mr Terry BRENNAN

                     Member of Louth County Council

                  Ms Maria BYRNE

                     Member of Limerick City Council

                  Ms Mary FREEHILL

                     Member of Dublin City Council

                  Mr John LAHART

                     Member of South Dublin County Council

                  Mr Michael MCGREAL

                     Member of Roscommon County Council

                  Mr Niall MCNELIS

                     Member of Galway City Council

                  Mr John PENDER

                     Member of Carlow County Council

                  Ms Mary SHIELDS

                     Member of Cork City Council

                  Mr Barney STEELE

                     Member of Longford County Council


title: A Tanács határozata (1986. szeptember 15.) az Európai Gazdasági Közösség és a Norvég Királyság között levélváltás formájában létrejött, a mezőgazdaságról és a halászatról szóló megállapodások megkötéséről

text:
Fontos jogi nyilatkozat

|

31986D0557

Hivatalos Lap L 328 , 22/11/1986 o. 0076 - 0076

		A Tanács határozata(1986. szeptember 15.)az Európai Gazdasági Közösség és a Norvég Királyság között levélváltás formájában létrejött, a mezőgazdaságról és a halászatról szóló megállapodások megkötéséről(86/557/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel a Spanyol Királyság és a Portugál Köztársaság Közösséghez való csatlakozásának figyelembevétele érdekében az Európai Gazdasági Közösség és a Norvég Királyság között levélváltás formájában létrejött, a mezőgazdaságról és a halászatról szóló megállapodásokat jóvá kell hagyni,ELFOGADTA EZT A HATÁROZATOT:1. cikkAz Európai Gazdasági Közösség és a Norvég Királyság között levélváltás formájában létrejött, a mezőgazdaságról és a halászatról szóló megállapodásokat az Európai Gazdasági Közösség nevében a Tanács jóváhagyja.A levélváltások szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásoknak a Közösséget jogilag kötelező aláírására jogosult személyt.Kelt Brüsszelben, 1986. szeptember 15-én.a Tanács részérőlaz elnökG. Howe--------------------------------------------------


title: A Tanács határozata (1998. március 23.) az Egyesült Nemzetek Szervezete 1982. december 10-i tengerjogi egyezményének és az egyezmény XI. részének végrehajtásáról szóló, 1994. július 28-i megállapodásnak az Európai Közösség általi megkötéséről

text:
Fontos jogi nyilatkozat

|

31998D0392

Hivatalos Lap L 179 , 23/06/1998 o. 0001 - 0002

		A Tanács határozata(1998. március 23.)az Egyesült Nemzetek Szervezete 1982. december 10-i tengerjogi egyezményének és az egyezmény XI. részének végrehajtásáról szóló, 1994. július 28-i megállapodásnak az Európai Közösség általi megkötéséről(98/392/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 43. és 113. cikkére, valamint 130s. cikke (1) bekezdésére, valamint 228. cikke (2) bekezdésének első mondatával, továbbá 228. cikke (3) bekezdésének második albekezdésével összefüggésben,tekintettel a Bizottság javaslatára [1],tekintettel az Európai Parlament hozzájárulására [2],mivel az Európai Közösség aláírta az Egyesült Nemzetek Szervezetének tengerjogi egyezményét (a továbbiakban: az egyezmény) és az egyezmény XI. részének végrehajtására vonatkozó megállapodást (a továbbiakban: a megállapodás);mivel az egyezmény és a megállapodás hatályba léptek és a Közösség tagállamainak többsége aláírta őket; mivel a többi tagállamban a megerősítés folyamatban van;mivel teljesültek az egyezmény IX. mellékletének 3. cikkében előírt és a megállapodás 4. cikkének (4) bekezdésében említett, a Közösség számára a hivatalos megerősítési okmány letétbe helyezését lehetővé tévő feltételek;mivel a Közösség már 1994. november 16. óta ideiglenesen alkalmazza a megállapodást és az egyezmény XI. részét, és jelenleg a Nemzetközi Tengerfenék Hatóság ideiglenes tagja;mivel az egyezményt és a megállapodást jóvá kell hagyni ahhoz, hogy a Közösség a saját hatáskörében szerződő fél lehessen ezek tekintetében;mivel a Közösségnek – a hivatalos megerősítési okmány letétbe helyezésekor – letétbe kell helyeznie egy olyan nyilatkozatot is, amely meghatározza az egyezmény és a megállapodás hatálya alá tartozó azon ügyeket, amelyek tekintetében a Közösségre a tagállamok hatáskört ruháztak át, valamint az egyezmény 310. cikke szerinti nyilatkozatot;mivel a Közösség ebben a fázisban nem kíván semmilyen konkrét jogvita-rendezési eljárást kiválasztani az egyezmény 287. cikke értelmében; mivel e döntést azonban egy meghatározott időtartamon belül felülvizsgálják;mivel a Közösség és annak tagállamai részt vesznek a Nemzetközi Tengerfenék Hatóság munkájában és ezért össze kell hangolniuk az e szervezetben elfoglalt álláspontjukat,A KÖVETKEZŐKÉPPEN HATÁROZOTT:1. cikk(1) Az Egyesült Nemzetek Szervezetének tengerjogi egyezménye és az egyezmény XI. részének végrehajtásáról szóló megállapodás az Európai Közösség nevében jóváhagyásra kerül.(2) Az egyezmény és a megállapodás szövege az I. mellékletben található.(3) A Közösség hivatalos megerősítési okmányát, amely a II. mellékletben található, az Egyesült Nemzetek Szervezetének főtitkáránál kell letétbe helyezni. Ez az egyezmény 310. cikke szerinti nyilatkozatot és egy hatáskörre vonatkozó nyilatkozatot tartalmaz.2. cikkA Közösség és annak tagállamai összehangolják a Nemzetközi Tengerfenék Hatóság testületeiben elfoglalt álláspontjukat, a III. mellékletben megállapított eljárással összhangban.3. cikkA Tanács elnöke felhatalmazást kap, hogy kijelölje a Közösséget jogilag kötelező hivatalos megerősítési okmány letétbe helyezésére jogosult személyt.Ezt a határozatot az Európai Közösségek Hivatalos Lapjában kihirdetik.Kelt Brüsszelben, 1998. március 23-án.a Tanács részérőlaz elnökM. Meacher[1] HL C 155., 1997.5. 23., 1. o.[2] HL C 325., 1997.10.27., 14. o.--------------------------------------------------


title: 2011/660/: A Tanács határozata ( 2011. október 3. ) a Régiók Bizottsága hat lengyel tagjának és hat lengyel póttagjának kinevezéséről

text:
               7.10.2011

               HU

               Az Európai Unió Hivatalos Lapja

               L 263/17

         A TANÁCS HATÁROZATA
   (2011. október 3.)
   a Régiók Bizottsága hat lengyel tagjának és hat lengyel póttagjának kinevezéséről
   (2011/660/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a lengyel kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1) és 2010/29/EU (2) határozatot.

               (2)

               Jacek CZERNIAK, Konstanty DOMBROWICZ, Marcin JABŁOŃSKI, Witold KROCHMAL, Marek NAWARA és Bogusław ŚMIGIELSKI hivatali idejének lejártát követően a Régiók Bizottsága hat tagjának helye megüresedett. Jan DZIUBIŃSKI, Władysław HUSEJKO, Tadeusz KOWALCZYK, Andrzej MATUSIEWICZ és Robert SOSZYŃSKI hivatali idejének lejártát követően a Régiók Bizottsága öt póttagjának helye megüresedett. Pawel ADAMOWICZ-nak a Régiók Bizottsága tagjává történő kinevezését követően egy póttag helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Paweł ADAMOWICZ, Prezydent Miasta Gdańska,

                           —

                           Olgierd GEBLEWICZ, Marszałek Województwa Zachodniopomorskiego,

                           —

                           Krzysztof HETMAN, Marszałek Województwa Lubelskiego,

                           —

                           Witold KROCHMAL, Radny Miasta i Gminy Wołów (a betöltött tisztség megváltozása),

                           —

                           Marek SOWA, Marszałek Województwa Małopolskiego,

                           —

                           Witold STĘPIEŃ, Marszałek Województwa Łódzkiego;

                     és

               b)

               póttagként:

                           —

                           Jacek CZERNIAK, Radny Województwa Lubelskiego,

                           —

                           Marcin JABŁOŃSKI, Radny Województwa Lubuskiego,

                           —

                           Bogdan DYJUK, Przewodniczący Sejmiku Województwa Podłaskiego,

                           —

                           Arkadiusz GODLEWSKI, Przewodniczący Rady Miasta Katowice,

                           —

                           Teresa KUBAS-HUL, Przewodnicząca Sejmiku Województwa Podkarpackiego,

                           —

                           Hanna ZDANOWSKA, Prezydent Miasta Łodzi.

         2. cikk
   Ez a határozat az elfogadásának napján lép hatályba.

      Kelt Luxembourgban, 2011. október 3-án.

            a Tanács részéről

            az elnök

         J. FEDAK

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: Az Európai Központi Bank (EU) 2016/702 határozata (2016. április 18.) a közszektor eszközeinek másodlagos piacon történő megvásárlására irányuló programról szóló (EU) 2015/774 határozat módosításáról (EKB/2016/8)

text:
                  11.5.2016

                  HU

                  Az Európai Unió Hivatalos Lapja

                  L 121/24

            AZ EURÓPAI KÖZPONTI BANK (EU) 2016/702 HATÁROZATA
      (2016. április 18.)
      a közszektor eszközeinek másodlagos piacon történő megvásárlására irányuló programról szóló (EU) 2015/774 határozat módosításáról (EKB/2016/8)
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
      tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikke első francia bekezdésével és a 18.1. cikkével együttesen,
      mivel:

                  (1)

                  Az (EU) 2015/774 európai központi banki határozat (EKB/2015/10) (1) létrehozott egy a közszektor eszközeinek másodlagos piacokon történő megvásárlására irányuló programot (a továbbiakban: PSPP), amely kiterjesztette az eurorendszer fennálló eszközvásárlási programjait a közszektor értékpapírjaira. A PSPP a harmadik fedezettkötvény-vásárlási program, az eszközfedezetűértékpapír-vásárlási program és a vállalati szektort érintő jövőbeli vásárlási program mellett a kibővített eszközvásárlási program részét képezi. Az eszközvásárlási program célja a monetáris politika transzmissziójának előmozdítása, az euroövezet gazdaságának történő hitelezés megkönnyítése, a háztartások és cégek hitelfelvételi feltételeinek enyhítése és a hozzájárulás ahhoz, hogy az inflációs ráták visszatérjenek a középtávon 2 % alatti, azonban ahhoz közeli szintekhez, az Európai Központi Bank árstabilitás fenntartására irányuló elsődleges céljával összhangban.

                  (2)

                  A Kormányzótanács árstabilitás biztosítására irányuló megbízatásával összhangban módosítani kell a PSPP egyes jellemzőit az inflációs pálya középtávon 2 % alatti, de ahhoz közeli szintek felé irányuló tartós korrekciójának biztosítása érdekében. A módosítások összhangban állnak a Kormányzótanács monetáris politikai megbízatásával és megfelelően tükrözik a kockázatkezelési megfontolásokat.

                  (3)

                  Pontosabban, a PSPP célkitűzéseinek elérése érdekében az eszközvásárlási program keretében történő havi vásárlások révén együttesen a piacnak biztosított likviditást 80 milliárd euróra kell növelni.

                  (4)

                  Ezenkívül az elfogadható nemzetközi szervezetek és multilaterális fejlesztési bankok által kibocsátott forgalomképes értékpapírok tekintetében fel kell emelni a kibocsátói és a kibocsátási részesedési küszöböt. Az új küszöbérték úgy került meghatározásra, hogy biztosítsa, hogy az előirányzott vásárlások továbbra is arányosak legyenek a PSPP céljaival, figyelembe véve azt is, hogy a rendezett adósságátütemezések akadályozásának kockázata alacsony.

                  (5)

                  2016 áprilisától kezdődően a PSPP keretében történő, a nemzetközi szervezetek és multilaterális fejlesztési bankok által kibocsátott elfogadható forgalomképes hitelviszonyt megtestesítő értékpapírok vásárlásai és az egyéb elfogadható forgalomképes hitelviszonyt megtestesítő értékpapírok vásárlásai közötti felosztást módosítani kell a PSPP célkitűzéseinek elérése, valamint a PSPP tartama alatt és a megnövelt vásárlási volumenének megfelelően a PSPP zökkenőmentes végrehajtásának biztosítása érdekében.

                  (6)

                  Emellett a forgalomképes hitelviszonyt megtestesítő értékpapírok külső hitelminősítő intézet (External Credit Assessment Institution – ECAI) általi hitelminősítése céljára az ECAI kibocsátási minősítéseket is figyelembe kell venni, amennyiben sem a kibocsátó, sem a garanciavállaló nem rendelkezik ECAI minősítéssel. Ugyanakkor a forgalomképes értékpapírnak mindazonáltal rendelkeznie kell az eurorendszer hitelműveletei céljára a forgalomképes eszközökre vonatkozó elfogadhatósági feltételeknek való megfeleléshez szükséges kibocsátási minősítéssel. Az (EU) 2015/774 határozatnak (EKB/2015/10) figyelembe kell vennie, hogy ezen elfogadhatósági feltételek jelenleg az (EU) 2015/510 európai központi banki iránymutatás (EKB/2014/60) (2) negyedik részében találhatók.

                  (7)

                  Ezért az (EU) 2015/774 határozatot (EKB/2015/10) megfelelően módosítani kell,

            ELFOGADTA EZT A HATÁROZATOT:
      1. cikk
      Módosítások
      Az (EU) 2015/774 határozat (EKB/2015/10) a következőképpen módosul:

                  1.

                  A 3. cikk (2) bekezdésének helyébe a következő szöveg lép:
                  „(2)   Annak érdekében, hogy a PSPP keretében történő vásárlás céljára elfogadhatónak minősüljenek, a forgalomképes hitelviszonyt megtestesítő értékpapíroknak meg kell felelniük az (EU) 2015/510 iránymutatás (EKB/2014/60) (*) negyedik része szerinti, az eurorendszer hitelműveletei céljára a forgalomképes eszközökre vonatkozó elfogadhatósági feltételeknek, a következő követelmények mellett:

                              a)

                              a forgalomképes hitelviszonyt megtestesítő értékpapírok kibocsátója vagy garanciavállalója az eurorendszer harmonizált minősítési rendszerében legalább a 3-as hitelminőségi szintnek megfelelő, legalább egy, az eurorendszer hitelminősítő keretrendszerében elfogadott külső hitelminősítő intézet (External Credit Assessment Institution – ECAI) által adott, a nyilvánosság számára hozzáférhető hitelminősítés formájában kifejezett hitelminőségi értékeléssel rendelkezik;

                              b)

                              amennyiben több ECAI kibocsátói minősítés és/vagy ECAI garanciavállalói minősítés is rendelkezésre áll, úgy a legjobb hitelminősítés elve érvényesül, vagyis a legjobb elérhető ECAI kibocsátói minősítés vagy ECAI garanciavállalói minősítés alkalmazandó. Amennyiben a hitelminőségi követelmények teljesülését ECAI garanciavállalói minősítés alapján állapítják meg, a garanciának meg kell felelnie az elfogadható garancia (EU) 2015/510 iránymutatás (EKB/2014/60) 87. és 113–115. cikkében rögzített jellemzőinek;

                              c)

                              ECAI kibocsátói minősítés és ECAI garanciavállalói minősítés hiányában a forgalomképes hitelviszonyt megtestesítő értékpapírnak legalább egy, az eurorendszer harmonizált minősítési rendszerében legalább a 3-as hitelminőségi szintnek megfelelő ECAI kibocsátási minősítéssel kell rendelkeznie;

                              d)

                              amennyiben az elfogadott ECAI által a kibocsátóra, a garanciavállalóra vagy a kibocsátásra vonatkozóan adott hitelminősítés nem felel meg az eurorendszer harmonizált minősítési rendszerében legalább a 3-as hitelminőségi szintnek, úgy a forgalomképes hitelviszonyt megtestesítő értékpapírok csak akkor minősülnek elfogadhatónak, ha azokat valamely pénzügyi támogatási programban részt vevő euroövezeti tagállam központi kormányzata bocsátotta ki vagy teljes mértékben garantálja, és azok tekintetében a Kormányzótanács az EKB/2014/31 iránymutatás (**) 8. cikke alapján az eurorendszer hitelminőségi küszöbének alkalmazását felfüggesztette;

                              e)

                              valamely folyamatban levő pénzügyi támogatási program felülvizsgálata esetén a PSPP keretében történő vásárlások céljára való elfogadhatóság felfüggesztésre kerül, és csak a felülvizsgálat kedvező kimenete esetén folytatódik.

                     (*)  Az Európai Központi Bank (EU) 2015/510 iránymutatása (2014. december 19.) az eurorendszer monetáris politikához kötődő keretének végrehajtásáról (EKB/2014/60) (HL L 91., 2015.4.2., 3. o.)."

                     (**)  Az Európai Központi Bank EKB/2014/31 iránymutatása (2014. július 9.) az eurorendszer refinanszírozási műveleteivel és a fedezetek elfogadhatóságával kapcsolatos további átmeneti intézkedésekről és az EKB/2007/9 iránymutatás módosításáról (HL L 240., 2014.8.13., 28. o.).”"

                  2.

                  Az 5. cikk helyébe a következő szöveg lép:
                  „5. cikk
                  Vásárlási korlátok
                  (1)   A 3. cikk fenntartásával a PSPP keretében a 3. cikkben rögzített feltételeknek megfelelő forgalomképes hitelviszonyt megtestesítő értékpapírokra az eurorendszerbeli központi bankok összes portfólióiban szereplő állományának konszolidálását követően nemzetközi értékpapír-azonosító számonként (ISIN) alkalmazandó kibocsátási részesedési küszöb vonatkozik. A kibocsátási részesedési küszöb a következőképpen alakul:

                              a)

                              az elfogadható nemzetközi szervezetek és multilaterális fejlesztési bankok által kibocsátott elfogadható forgalomképes hitelviszonyt megtestesítő értékpapírok esetében ISIN-enként 50 %;

                              b)

                              az egyéb elfogadható forgalomképes hitelviszonyt megtestesítő értékpapírok esetében ISIN-enként 33 %, illetve ettől eltérően ISIN-enként 25 % az olyan kollektív cselekvési záradékot tartalmazó forgalomképes hitelviszonyt megtestesítő értékpapírok vonatkozásában, amely eltér a Gazdasági és Pénzügyi Bizottság által kidolgozott, és a tagállamok által az európai stabilitási mechanizmus létrehozásáról szóló szerződés 12. cikkének (3) bekezdésével összhangban végrehajtott euroövezeti kollektív cselekvési záradék-modelltől, ugyanakkor ez 33 %-ra felemelésre kerül annak eseti alapon történő ellenőrzése mellett, hogy az ilyen értékpapírok esetében ISIN-enként 33 %-os állomány nem eredményezné azt, hogy az eurorendszerbeli központi bankok a rendezett adósságátütemezésekben blokkoló kisebbséget érnek el.

                        (2)   A PSPP keretében történő vásárlás céljára elfogadhatónak minősülő és a 3. cikkben meghatározott fennmaradó futamidővel rendelkező valamennyi forgalomképes hitelviszonyt megtestesítő értékpapírra az eurorendszerbeli központi bankok összes portfólióiban szereplő állományának konszolidálását követően az alábbiaknak megfelelő összesített korlát vonatkozik:

                              a)

                              az elfogadható nemzetközi szervezet vagy multilaterális fejlesztési bank kibocsátó forgalomban levő értékpapírjainak 50 %-a; vagy

                              b)

                              az elfogadható nemzetközi szervezettől vagy multilaterális fejlesztési banktól eltérő kibocsátó forgalomban levő értékpapírjainak 33 %-a.

                        (3)   A 3. cikk (2) bekezdésének d) pontjában említett hitelviszonyt megtestesítő értékpapírok esetében eltérő kibocsátói és kibocsátási részesedési küszöbök alkalmazandók. Ezeket a küszöböket a Kormányzótanács fogja meghatározni a kockázatkezelési, valamint a piac működésével összefüggő megfontolások megfelelő figyelembevételével.”

                  3.

                  A 6. cikk (1) bekezdésének helyébe a következő szöveg lép:
                  „(1)   A PSPP céljára elfogadható forgalomképes hitelviszonyt megtestesítő értékpapírok vásárlásainak könyv szerinti értékéből 10 %-ot az elfogadható nemzetközi szervezetek és multilaterális fejlesztési bankok által kibocsátott értékpapírokban, e könyv szerinti érték 90 %-át pedig elfogadható központi vagy regionális kormányzatok vagy helyi önkormányzatok és elismert ügynökségek, vagy adott esetben az e határozat 3. cikke (4) bekezdésének megfelelően az elfogadható, közösségi tulajdonban levő nem pénzügyi vállalatok által kibocsátott értékpapírokban kell megvásárolni. Ezt a felosztást a Kormányzótanács felülvizsgálhatja. Az elfogadható nemzetközi szervezetek, multilaterális fejlesztési bankok és regionális kormányzatok vagy helyi önkormányzatok által kibocsátott hitelviszonyt megtestesítő értékpapírok vásárlását csak az NKB- k végzik.”

                  4.

                  A 6. cikk (2) bekezdésének helyébe a következő szöveg lép:
                  „(2)   Az NKB-k részesedése a PSPP céljára elfogadható forgalomképes hitelviszonyt megtestesítő értékpapírok vásárlásának könyv szerinti értékében 90 %-ot tesz ki, a fennmaradó 10 %-ot az EKB vásárolja meg. A vásárlások országok közötti megosztása a KBER Alapokmányának 29. cikkében említett, az EKB tőkéjének jegyzésére vonatkozó kulcsnak megfelelően történik.”

            2. cikk
      Hatálybalépés
      Ez a határozat 2016. április 19-én lép hatályba. Ezt a határozatot 2016. április 19-től kell alkalmazni.

         Kelt Frankfurt am Mainban, 2016. április 18-án.

               az EKB elnöke

            Mario DRAGHI

         (1)  Az Európai Központi Bank (EU) 2015/774 határozata (2015. március 4.) a közszektor eszközeinek másodlagos piacon történő megvásárlására irányuló programról (EKB/2015/10) (HL L 121., 2015.5.14., 20. o.).

         (2)  Az Európai Központi Bank (EU) 2015/510 iránymutatása (2014. december 19.) az eurorendszer monetáris politikához kötődő keretének végrehajtásáról (EKB/2014/60) (HL L 91., 2015.4.2., 3. o.).


title: A Tanács határozata (1997. november 28.) a Nigériára vonatkozó 95/544/KKBP közös álláspont végrehajtásáról

text:
Fontos jogi nyilatkozat

|

31997D0820

Hivatalos Lap L 338 , 09/12/1997 o. 0007 - 0007

		A Tanács határozata(1997. november 28.)a Nigériára vonatkozó 95/544/KKBP közös álláspont végrehajtásáról(97/820/KKBP)AZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak J.2. cikkére,mivel 1995. december 4-én a Tanács az Európai Unióról szóló szerződés J.2. cikke alapján elfogadta a Nigériáról szóló 95/544/KKBP közös álláspontot [1];mivel a 97/821/KKBP tanácsi határozattal [2] 1998. november 1-ig meghosszabbították a 95/544/KKBP közös álláspontot;mivel a fent említett közös álláspont végrehajtására vonatkozóan bizonyos iránymutatásokat meg kell határozni,A KÖVETKEZŐKÉPPEN HATÁROZOTT:1. cikk(1) Az Unió tagállamai a területükön tartott nemzetközi konferenciákon – különösen az 1989. december 15-én Loméban aláírt negyedik AKCS – EK-egyezmény keretében megrendezett üléseken – részt vevő bármely nigériai állampolgárnak vízumot biztosíthatnak.(2) A tagállamok nemzetközi vállalkozásaik tiszteletben tartása érdekében kivételeket tehetnek a 95/544/KKBP közös álláspont (1) bekezdése alól:- székhelyre vonatkozó megállapodások rendelkezései alapján,- a közös álláspont 1995. évi elfogadását megelőzően már létrejött kötelezettségek teljesítése érdekében, különös tekintettel a nemzetközi sportszövetségek által szervezett sporteseményekre, konkrétan az 1998. évi labdarúgó világkupára és a már annak előkészítéseként megszervezett mérkőzésekre, valamint az 1998. évi kosárlabda világbajnokságra is.A tagállamok tájékoztatják a sportszövetségeket ennek a határozatnak a rendelkezéseiről.(3) Sürgős humanitárius okból szintén tehető kivétel a 95/544/KKBP közös álláspont (1) bekezdése alól.2. cikkVízum kizárólag egyedi elbírálás alapján, minden tagállam előzetes értesítését követően adható ki.3. cikkEzt a határozatot a Hivatalos Lapban ki kell hirdetni.Kelt Brüsszelben, 1997. november 28-án.a Tanács részérőlaz elnökG. Wohlfart[1] HL L 309., 1995.12.21., 1. o.[2] HL L 338., 1997.12.9., 8. o.--------------------------------------------------


title: A Tanács határozata (1994. június 27.) az Európai Közösség és Ausztrália között létrejött, a tudományos és műszaki együttműködésről szóló megállapodás megkötéséről

text:
Fontos jogi nyilatkozat

|

31994D0457

Hivatalos Lap L 188 , 22/07/1994 o. 0017 - 0017 finn különkiadás fejezet 11 kötet 32 o. 0101  svéd különkiadás fejezet 11 kötet 32 o. 0101

		A Tanács határozata(1994. június 27.)az Európai Közösség és Ausztrália között létrejött, a tudományos és műszaki együttműködésről szóló megállapodás megkötéséről(94/457/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 130. cikkére, a 228. cikk (2) bekezdésének első mondatával és a 288. cikk (3) bekezdése első albekezdésével összefüggésben,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a Közösség és Ausztrália a kölcsönös érdeklődésre számot tartó területeken konkrét kutatási programokat végez;mivel a tudományos és műszaki együttműködés céljából Ausztrália Kormánya és az Európai Közösség Bizottsága között, 1986. november 12-én létrejött egyezmény keretei között szerzett múltbeli tapasztalatok alapján mindkét fél kifejezte azon óhaját, hogy még hivatalosabb kereteket teremtsenek a tudományos és műszaki együttműködés végzésére;mivel 1992. május 21-i határozatában a Tanács felhatalmazta a Bizottságot, hogy a Közösség és Ausztrália közötti tudományos és műszaki együttműködés céljával kötendő megállapodásról tárgyalásokat folytasson;mivel a Közösség és Ausztrália az együttműködéstől kölcsönös hasznot vár;mivel a Szerződés vonatkozó rendelkezéseinek sérelme nélkül sem a megállapodás, sem pedig a megállapodás értelmében folytatott tevékenységek nem érintik a tagállamok egyetlen arra vonatkozó hatáskörét sem, hogy Ausztráliával kétoldalú tevékenységeket folytassanak a tudomány, a technológia, a kutatás és fejlesztés terén, és adott esetben ilyen célú megállapodásokat kössenek;mivel ezt a megállapodást a Közösség nevében 1994. február 23-án Canberrában aláírták;mivel az Európai Közösség és Ausztrália közötti tudományos és műszaki együttműködésről szóló megállapodást jóvá kell hagyniA KÖVETKEZŐKÉPPEN HATÁROZOTT:1. cikkAz Európai Közösség és Ausztrália között létrejött, a tudományos és műszaki együttműködésről szóló megállapodás a Közösség nevében jóváhagyásra kerül.A megállapodás szövegét csatolták e határozathoz.2. cikkA megállapodás 11. cikkében előírt értesítést a Tanács elnöke küldi meg.Kelt Brüsszelben, 1994. június 27-én.a Tanács részérőlaz elnökC. Simitis[1] HL C 181., 1993.7.3., 9. o.[2] HL C 315., 1993.11.22.[3] HL C 304., 1993.11.10., 3. o.--------------------------------------------------